2018ko Kontxako Bandera

2018ko Kontxako Bandera gizonezkoentzat Banderaren 123. ekitaldia izan zen, eta emakumezkoentzat Banderaren 11.a. Urte honetako irailaren 2 eta 9an jokatu zen, eta Hondarribiak gizonezkoetan bere 12. bandera irabazi zuen eta San Juanek emakumezkoetan bere bosgarrena, denak jarraian. Nerea Perez tolosarrarentzat laugarren bandera izan zen.

Lehiaketa 
Gizonezkoetan estropada berezia izan zen, lehen jardunaldian polemika izan baitzen eta irabazle izan zen Hondarribiak ez baitzuen jardunaldirik irabazi.

Lehenengo jardunaldiko aurreneko txandan, Hondarribiak alde handia atera zien taldekideei, tartean faboritoetako bat zen Oriori. Bigarren txandan hasieran denbora okerragoak markatu bazituzten ere, poparean Urdaibai eta Zierbenaren arteko lehia estua izan zen. Elkarren palak jotzeagatik Urdaibai zigortu egin zuten, jardunaldiko azken traineruaren denbora emanez. Traineru biek Hondarribiaren denbora segundu batean hobetu zuten.

Bigarren jardunaldian, Urdaibai eta Orio lehen txandan aritu ziren, eta eguneko denbora onenak egin zituzten. Hondarribia eta Zierbenaren arteko lehia ikusgarria izan zen, eta gipuzkoarrek ia bi segundoko aldearekin gainditu zuten Zierbena. Sailkapen orokorrean 90 ehunenekotako aldea izan zen bi traineruen artean, historiako bigarren alderik txikiena.

Aipatzekoa da Santurtzi 23 urteren ondoren Kontxako Banderan izan zela, eta ohorezko txandan aritu zen gainera. Cabo da Cruzek ere lehenengo aldiz lortu zuen Ohorezko Txandarako sailkatzea.

Emakumezkoen estropadan Riveira, San Juan eta Orioren arteko lehia estua espero zen, sanjuandarrak denboraldian zehar nagusi izan arren Riverak sailkapen estropadan garaitu baitzituen. Estropadan, ordea, batelerek nagusitasun handiz irabazi zituzten jardunaldi biak.

Gizonezkoak

Parte-hartzaileak

Emaitza 

 ¹ Bermeok 19:26:50 denbora egin zuen baina zigorraren ondorioz azkenengo traineruaren denbora eman zioten.

Tripulazio irabazlea 
 Hondarribia Arraun Elkartea
 Entrenatzailea: Mikel Orbañanos
 Patroia: Joseba Amunarriz
 Arraunlariak: Alexander Udabe, Iñigo Sagarzazu, Beñat Egiazu, Bikendi Alza, Manex Alday, Iker Marizkurrena, Xabier Etxebeste, Iñigo Vertiz, Galder Ezponda, Urko Redondo, Iñaki Gonzalez, Agoitz Irazoki eta Gonzalo Carrion.

Sailkapen estropada

Emakumezkoak

Parte-hartzaileak

Emaitzak

Tripulazio irabazlea 

 San Juan
 Entrenatzailea: Anartz Gereño
 Patroia: Izaro Lestayo (1. jard.) eta Nerea Perez (2. jard.)
 Arraunlariak: Sarai Lizaso, Josune Ugarte, Maria Mendizabal, Ane Arbillaga, Alazne Egizabal, Ane Hernandez, Irati Larrañaga, Ane Pescador, Oihana Cereijo, Ioana Alijostes, Onintza Olaizola, Laura Goldarazena, Victoria Piñeiro, Andrea Oubiña eta Irene Arbeo.

Sailkapen estropada

Ikus, gainera 
 Kontxako Bandera
 Emakumezkoen Kontxako Bandera

Erreferentziak

Kanpo estekak 
 donostiakultura.com

Kontxako Bandera
2018 kirolean
2018 Euskal Herrian